Senaatin oikeusosaston päätös sanomalehdessä olleesta kehotuksesta (SOO 1916 I 760)
12 lokakuuta 1916,   SOO 1916 I 760

12 p:nä. 760. V. t. Painoasiamiehen J. Lindin valitus kehoitusta tottelemattomuuteen lakia vastaan kosk. jutussa. Kuopion RO:ssa oli Lind Painoasiain Ylihallituksen määräyksestä vaatinut Sanomalehdentoimittaja J. Kiveä tuomittavaksi rangaistukseen siitä, että Kiven vastuulla ilmestyvän "Savon Sanomat" nimisen sanomalehden 118 numerossa 18/10 1912 oli otsikolla "Yhdenvertaisuuslaki ja virkamiehet. Oikeusosaston raukkamainen esiintyminen" julaistussa kirjoituksessa julkisesti koetettu vietellä yleisöä tottelemattomuuteen maassa voimassaolevaa lakia vastaan, mutta päät. 17/6 1913 RO hylkäsi syytteen, koskei kirjoitus sisältänyt sellaista kehoitusta. Wiipurin HO katsoi päät. 11/6 1915, ettei RO:n, koska Lindin Kivensyyksi lukema teko oli rangaistava yleisessä rikoslaissa olevain säännösten mukaan eikä Lind niin ollen ollut oikeutettu käyttämään asiassa viralliselle syyttäjälle kuuluvaa puhevaltaa, olisi pitänyt ottaa syytettä Lindin vaatimuksesta tutkiakseen, ja poisti senvuoksi RO:n päät. OO katsoi tosin, että Lind Painoasetuksen 38 ja 42 §:n mukaan oli ollut oikeutettu Painoasiain Ylihallituksen määräyksestä esiintymään virallisena syyttäjänä p.a. painorikosasiassa, mutta koska Kivi 6/3 1913 annetun käskykirjeen mukaan oli vapautettava kärsimästä rangaistusta siitä rikoksesta, josta häntä oli syytetty, jätettiin asia sillensä.

</div>

Lähde
Suomen senaatin oikeusosaston päätökset ja tuomiot 1916, Helsinki 1918, osa I päätökset, sivu 302.

Huomautukset

Lyhenteet
 HO = hovioikeus
 OO = (senaatin) oikeusosasto
 p.a. = puheenalaisessa
 päät. = päätöksessään, päätöksen
 RO = raastuvanoikeus
 SOO = senaatin oikeusosasto
 V. t. = virkaa toimittava

Senaatin oikeusosaston ratkaisut